עדי רותם

שמאל|ממוזער|180px
שמאל|ממוזער|180px
עדי רותם (נולדה ב-29 באוקטובר 1979) היא אלופת העולם באגרוף תאילנדי של ארגון WAKO בשנים 2009–2011 ואלופת העולם באגרוף תאילנדי של ארגון WFCA עד משקל 52 ק"ג בשנת 2012.

 קורות חייה 
רותם נולדה וגדלה בהרצליה. מגיל ארבע השתתפה בחוג הישרדות, ובגיל חמש הצטרפה לדניס הישרדות. כשהייתה בת שלוש עשרה הגיעה לחגורה שחורה אצל דניס האנובר, ובהמשך הגיעה לחגורה שחורה דאן שלוש. במשך שבע שנים רצופות הייתה אלופת ישראל במשקל חופשי בג'ו ג'וטסו, קרטה וג'ודו. בצה"ל שירתה כמדריכת קרב מגע.

בתום שירותה הצבאי התאמנה באגרוף תאילנדי בתאילנד, ועם שובה לישראל התחילה להתאמן באגרוף תאילנדי אצל אבנר שלום. היא סיירה בארצות הברית, אוסטרליה ותאילנד על מנת להתאמן אצל מומחים - באוסטרליה התאמנה אצל ג'ון ווין פאר (John Wayne Parr) ואשתו אנג'לה פאר במועדון טייגר מואה תאי (Tiger Muay Thai) בפוקט, ובמועדון סופר פרו סאמוי בקו סאמוי. בתאילנד למדה אצל הישראלי שוקי רוזנצווייג שזכה באליפות העולם באגרוף תאילנדי והתחרתה פעמיים מול אלופת תאילנד.

בקיץ 2006 החלה להתאמן במועדון ווס ג'ים באמסטרדם (Vosgym), בו פגשה את איוואן (היפו) היפוליט (Ivan Hippolyte), שהפך למאמן ולמנטור שלה. במשך ארבע השנים הבאות היא שהתה חלק מהשנה באמסטרדם ושבה למספר חודשים לישראל כדי לעבוד. בארץ התאמנה במשך שנה אצל מושיק קידר במרכז הספורט בחולון. במועדון ווס ג'ים באמסטרדם הכירה את מונסף (בן) בנור, שהפך למאמנה האישי. מאז 2006 ועד היום (דצמבר 2012) היא מייצגת ומתחרה עבור המועדון.

בארץ הייתה מקום ראשון בקיקבוקס בשנים 2005–2008.
ב-2006 הייתה מקום שלישי באירופה ב-WAKO.
ב-2007 הייתה מקום שמיני בעולם.
ב-2008 הפכה לסגנית אלופת אירופה בליגת K-1 (ליגה מקצוענית לקיקבוקס ואגרוף תאילנדי) למשקל עד 52 ק"ג, בתחרות שנערכה בפורטוגל, השייכת לארגון WAKO.

באוקטובר 2009 התחרתה לראשונה באליפות העולם ב-K-1 חובבני שנערכה בווינה. בחצי הגמר ניצחה מתמודדת טורקית. בגמר ניצחה את הרוסיה אבניה סיווירי.
והוכתרה לאלופת העולם בארגון WAKO, תואר בו החזיקה במשך שלוש שנים 2009–2011.
באוקטובר 2009 זכתה במדליית ארד באליפות אירופה בקיקבוקסינג עד 52 ק"ג שנערכה באזרבייג'ן.
באוקטובר 2010 השתתפה בתחרות IWC מקבוצת "דוג פייט", שנערכה באצטדיון הטניס, רמת השרון. יריבתה הייתה ההולנדית לינדה אומס ורותם ניצחה. אומס ערערה על התוצאה
ובערעור הפכו את ההחלטה.

ב-2010 שבה לישראל ומאז היא עובדת כמאמנת כושר ומדריכת אגרוף תאילנדי בבריכת גורדון ובמועדון "קרוספיט" תל אביב.

באוקטובר 2012 טסה לאמסטרדם לקרב נוסף מול המתאגרפת ההולנדית לינדה אומס, שהיא אלופת העולם הנוכחית. עדי רותם זכתה בקרב והפכה לאלופת העולם במשקל עד 52 ק"ג של ארגון Thai Boxing WFCA.

בנובמבר 2013 הצטלמה לפרק בסדרת הפעולה האינטרנטית "המכסחים", בבימויו של ליאור חפץ.

בספטמבר 2014 השתתפה רותם בתוכנית ראליטי Enfusion reality. התוכנית היא הפקה הולנדית של ארגון Enfusion ובראשה עומד אדווין ואן אוס, במסגרתה 18 מתאגרפים בצמרת העולמית מתמודדים זה מול זה. בעונה הזו לראשונה הם שינו את הקונספט ובמקום גברים הם ליהקו 18 מתאגרפות בצמרת העולמית. התוכנית צולמה בסופר פרו סמוי בקו סמוי, תאילנד.

כיום (2022) מאמנת Thaiboxing / אגרוף תאילנדי בקבוצות ובאימונים אישיים.
בעלת זיכיון Vos Gym
בתל אביב ישראל.

היסטורית קרבות

 תאריך  יריבה  תוצאה  החלטה  סוג התחרות/ ארגון  מקום הקרב 29 בנובמבר 2014 Ferial Ameerodedien ניצחון לפי החלטת השופטים (Enfusion (K1 דבלין, אירלנד 18 בספטמבר 2014 אניסה מקסן (Anissa Meksen) הפסד (K1) EnfusionReality Season 5 "Victory of the Vixen" תאילנד 25 בינואר 2014 אימן בארלו (Iman Barlow, בריטית) הפסד בנקודות Enfusion live (אגרוף תאילנדי) הולנד 2012 לינדה אומס (Linda Ooms, הולנדית) ניצחון לפי החלטת השופטים Thai Boxing WFCA הכפר ברומן (Brummen), הולנד פברואר 2011 (נורווגית) ניצחון אליפות בלקן הפתוחה אסטוניה 2010 רוזנה פאניפוצ'י הפסד בניקוד הקרב על אליפות אירופה K1 מקצועני WAKO ורצ'ילי, איטליה 24 באוקטובר 2010 יוליה אלסקיה (Julia Elskaya, רוסיה) הפסד מקום 3 באליפות אירופה WAKO אזרבייג'ן 6 באוקטובר 2010 לינדה אומס (הולנד) הפסד IWC ישראל אוגוסט 2010 Sowsing Sor.Sopit (תאילנדית) הפסד לפי החלטת השופטים במסגרת יום המלכה פאטאיה, תאילנד 15 במאי 2010 Natjie (בלגית) הפסד, הקרב הופסק עקב פציעה של רותם A קלאס בלגיה 24 באוקטובר 2009 אבניה סיווירי (Siviri Eveniya) ניצחון לפי החלטת השופטים אליפות העולם ב-k1 חובבני, ארגון WAKO אוסטריה 24 באוקטובר 2009 Zehra Gulgen (טורקיה) ניצחון לפי החלטת השופטים אליפות העולם ב-k1 חובבני, ארגון WAKO אוסטריה 11 באוגוסט 2009 Sowsing Sor. Sopit (תאילנדית) הפסד לפי החלטת השופטים בנגקוק, תאילנד 1 באוגוסט 2009 Michelle Preston (בריטית / ניו זילנדית) הפסד לפי החלטת השופטים במסגרת קרב על תואר אליפות העולם של ארגון WKBF אוקלנד, ניו זילנד 16 ביולי 2009 Nongkran (תאילנדית) ניצחון נוקאאוט פוקט, תאילנד 29 בנובמבר 2008 Anna Kozelkova (רוסיה) הפסד לפי החלטת השופטים קרב במסגרת טורניר על אליפות אירופה 2008 פורטוגל 28 בנובמבר 2008 Olga Plybyiskoya (בלארוסית) ניצחון לפי החלטת השופטים קרב במסגרת טורניר על אליפות אירופה 2008 פורטוגל 26 בנובמבר 2008 Leonor Agostino (פורטוגלית) ניצחון לפי החלטת השופטים קרב במסגרת טורניר על אליפות אירופה 2008 פורטוגל 8 בנובמבר 2008 Chadia Azzaoui (מרוקאית/ הולנדית) ניצחון נוקאאוט טכני אמסטרדם, הולנד 19 באוקטובר 2008 Claudia Schubert (גרמניה) ניצחון נוקאאוט Magdenberg, גרמניה 20 בספטמבר 2008 Samantha Van Doorn (הולנדית) ניצחון לפי החלטת השופטים wop הולנד 3 במאי 2008 Samantha Van Doorn (הולנדית) הפסד לפי החלטת השופטים 10 באפריל 2008 Veronika Veslishnya ניצחון לפי החלטת השופטים 23 בפברואר 2008 Jennifer Seedorf (סורינמית/ הולנדית) תיקו אמסטרדם, הולנד 9 בפברואר 2008 Junaddi Wasker (סורינמית/ הולנדית) ניצחון לפי החלטת השופטים אמסטרדם, הולנד 26 בספטמבר 2007 Eva Ott הפסד לפי החלטת השופטים קרב במסגרת אליפות העולם סרביה 22 בספטמבר 2007 Cynthia Van Eick (הונגריה) ניצחון לפי החלטת השופטים קרואטיה 26 במאי 2007 Jaqueline Guman (בלגית) ניצחון לפי החלטת השופטים בעיר Woormer, הולנד 18 במרץ 2007 Elmas (הולנדית) ניצחון לפי החלטת השופטים אמסטרדם, הולנד 26 בנובמבר 2006 Petra Buchberger (הונגריה) הפסד לפי החלטת השופטים הקרב נערך במסגרת טורניר על אליפות אירופה 2006 אמסטרדם, הולנד 18 בנובמבר 2006 Maria Valentain (ישראלית) ניצחון נוקאאוט טכני ישראל 24 בספטמבר 2006 Jolien (הולנדית) ניצחון לפי החלטת השופטים אמסטרדם, הולנד 10 בדצמבר 2005 דורון אלדר (ישראלית) ניצחון לפי החלטת השופטים ישראל

 ראו גם 
 שרה אברהם
 K-1
 קיקבוקס

קישורים חיצוניים


 הערוץ של סדרת האינטרנט "המכסחים", באתר יו טיוב
 העמוד של עדי רותם בפייסבוק

כתבות וראיונות

 אלי שטרן, 52 קילו בייבי, חלק א | חלק ב חלק ג | 6 בדצמבר 2009








הערות שוליים

קטגוריה:אלופות עולם באגרוף תאילנדי
קטגוריה:לוחמות אגרוף תאילנדי ישראליות
קטגוריה:אלופות עולם ישראליות
קטגוריה:אלופי עולם ישראלים
קטגוריה:ישראליות שנולדו ב-1979
קטגוריה:ישראלים שנולדו ב-1979